11.laager teenindas suurt mööblitehast. Laagris oli 1800-2000 vangi, nendest umbes 500 invaliidi. Kuna mööblitehases töötas koos vangidega ka 400-500 vaba, siis liikus laagris palju keelatud kirjandust. Vabade käest sai sularaha eest osta küüslauku, sibulat, taimeõli ja suhkrut. Vangidest oli raha rohkem leedulastel, grusiinidel  ja moskvalastel. Teekaubandus oli valvurite endi käes.